Դեկտեմբերի 20-ին մայրաքաղաքում տեղի ունեցավ ամանորյա շքեղ միջոցառում: Քաղաքապետ Տարոն Մարգարյանը վառեց հանրապետության գլխավոր տոնածառի լույսերը: Միջոցառումը ներառում էր նաև մեր օրերում այդքան պահանջված 3D բաղկացուցիչ` Երևանի Պատկերասրահի շենքի վրա ցուցադրվեց Ամանորյա 3D մեփինգ: Հատկանշական է, որ առաջին անգամ Հայաստանում հնարավոր դարձավ նման շոուի կազմակերպումը ՄԻԱՅՆ հայկական ընկերությունների մասնակցությամբ: Գովելի է, որ թե անիմացիոն լուծումները, թե համակարգային ինտեգրացիան արվել են տեղական ընկերությունների կողմից: Շոուն դեռ շարունակվում է, և մինչև դեկտեմբերի 31-ը երևանցիները կարող են ոչ միայն վայելել մեփինգը, այլ մասնակցել նրան ինտերակտիվ համակարգի միջոցով: Երեկոյան ժամերին հրապարակում կարելի է խաղալ ինտերակտիվ խաղ և հետևել խաղի արդյունքներին Պատկերասրահի շենքի վրա: Եվ սա էլ դեռ ամենը չե` նոր տարվա գիշերը մեզ սպասվում է ևս մեկ անակնկալ` նորից 3D մեփինգի տեսքով: